Benvolguts i benvolgudes membres del pubillatge d’arreu,

Ens plau convidar-vos als actes de comiat i proclamació del pubillatge almacellenc que es realitzaran el divendres 20 de setembre de 2019 a la nostra vila. Aquests estan inclosos dins del programa de festes de la Mercè. Per això mateix, ens agradaria comptar amb la vostra presència en una jornada tan especial per nosaltres, com és aquesta.

Els horaris programats són els següents: (Tot i que pot haver-hi algun canvi d’última hora)

* **De 17 a 17:45:** Arribada del pubillatge a Casa Clara (c/ de la Mercè, 21) on es realitzaran les **CONFIRMACIONS** i on deixarem les coses i ens canviarem. Aquest espai també serà on dormirem.
* **18.00**: A la Plaça de la Vila, reconeixement a les entitats, associacions i persones de la nostra vila que treballen per ajudar als més necessitats.
* **18.15:** A la mateixa Plaça de la Vila, **pregó d’inici de festes, traca i xupinasso**.
* **18.30:** **CERCAVILA** pels carrers d’Almacelles acompanyats de gegants, capgrossos, grallers i tot el pubillatge vingut d’arreu.
* **19.15:** Estem preparant una **sorpresa** molt especial de la qual encara no podem dir res!
* **20.15:** A la sala d’exposicions del Centre Cultural, **inauguració de l’exposició de gravats a tinta xinesa de l’Almacelles de fa 100 anys** a càrrec d’Oscar Lalana.
* **20.30:** Ens dirigirem al cinema del Centre Cultural on tindrà lloc **l’ACTE INFORMAL**.
* **21.15:** Assistirem al **SOPAR POPULAR**. El preu d’aquest serà de 12 euros tant per pubillatge vigent, caducat i acompanyants. Cal realitzar el pagament del sopar al número de compte **ES17 0049 4635 46 2110090696** (Banc Santander) indicant: Pubillatge + nom + poble o si sou acompanyants.
* **22.30:** A la mateixa plaça de la Vila es realitzarà **l’ACTE FORMAL** de comiat i proclamació del pubillatge almacellenc. El pubillatge caducat també podrà fer entrada.

Un cop acabat l’acte formal, ens podrem anar a canviar per tornar el més ràpid possible a la plaça de la Vila per donar pas a la **FESTA DEL LATRO** on podrem gaudir de l’entrega de banderins a les penyes amb el showman Pep Callao i la rua cap al recinte de les penyes amb xaranga i correfocs. Una vegada al recinte de les penyes gaudirem de les actuacions de **DJ Blanca Ross**, **DJ Bleizy** i **DJ MAAX** i moltes altres sorpreses.

Podeu confirmar la vostra assistència responent el següent qüestionari abans del dia diumenge 15 de Setembre i enviant el rebut de pagament a pubillatgealmacellenc@gmail.com

**https://forms.gle/2QEsBGvsLxUp6xoq5**

Així doncs, us esperem a tots el dia 20 de setembre a Almacelles!

Per qualsevol dubte podeu posar-vos en contacte amb nosaltres a través del correu pubillatgealmacellenc@gmail.com o contactant directament amb:

Laura Daurell: 688 896 230

Helga Pujol: 615 348 779

Clara Rebolleda: 679 041 979